[Foto's] Munisipaliteit kry emmers vol - Maroela Media
Die burgerregte-organisasie AfriForum se Lephalale (Ellisras)-tak het Donderdag emmers vol rou riool by die plaaslike munisipaliteit afgelewer. Foto: Verskaf
Die burgerregte-organisasie AfriForum se Lephalale (Ellisras)-tak het Donderdag emmers vol rou riool by die plaaslike munisipaliteit afgelewer as deel van 'n bewusmakingsprojek oor die voortslepende rioolprobleme op dié dorp.
Die organisasie het tydens die aksie ook 'n brief aan verteenwoordigers van die munisipaliteit oorhandig waarin hy 'n aksieplan en afskrifte van toepaslike rioolwaterbestuur- en rioolwerklisensies in Lephalale van die munisipaliteit eis.
Die brief is deur Charity Raditabe, waarnemende munisipale bestuurder, ontvang waarna die partye vergader het. Ná afloop van die vergadering het verteenwoordigers van die munisipaliteit lede van AfriForum na die probleemgebiede vergesel.
Volgens Jaco Grobbelaar, AfriForum se provinsiale koördineerder in Limpopo, gaan Lephalale voortdurend onder rioolprobleme gebuk, wat tot ernstige waterbesoedeling lei en gevolglik ook groot gesondheidsrisiko's vir mense en diere inhou.
"Artikel 24 van die Grondwet bepaal dat alle Suid-Afrikaanse burgers die reg het op 'n omgewing wat nie skadelik vir hul gesondheid of welsyn is nie. Die munisipaliteit het dus 'n grondwetlike plig om skoon drinkwater aan die gemeenskap te verskaf en in die ekostelsel terug te sit," het Boshoff gesê.
Volgens Grobbelaar hoop AfriForum om 'n goeie samewerkingsverhouding met die munisipaliteit te bou sodat probleme in Lephalale spoedig getakel kan word. Die situasie sal deurlopend gemoniteer word.
Hul weet al lankal van die probleem dit is seker nie die die eerste klagte nie
Maar beplannig en die geld is ??????
Hoop daar word iets gedoen. Dis regtig n probleem , veral daar onder by die Palm Park Hotel omgewing! Dit VROT daar! Walglik!!
Daar sal niks gedoen word..sal n wonderwerk wees as iets gedoen word..hier kry ons al jare die versekering dat die rooiwal werke opgedradeer gaan word..niks verander..net media stunt weer
Indien dit nie reggestel word nie, moet 'n paar emmers maar 'n keer of wat op sekere erwe "gegelip" word. Dit sal dalk die probleem vinniger laat oplos. Veral as mens weet wie die mense is wat geld vermor. Mens staan verstom as jy sien waarop geld vermors word . Ek dink nou aan die Burgemeester van Emfuleni wat R1,8miljoen se hoender "take-aways" vir die jaar gekoop het, terwyl die paaie totaal uitmekaar val.
Ellisras is mos nou 'n voorstad van Zim? AfriForum is die laaste tyd met nonsies besig… of word die werklose Afrikaners deesdae so ingespan vir doellose effek? En as iemand maagkoors opdoen? Wat dan?
Waar wod die rou riool in emmers geskep? Dit is nou om siektes in te nooi na jou en jou gesin as jy deurmekaar raak met al daai bekiemde, besmette afval.
Phillippus Badenhorst · 2 jare gelede
Ons gaan al jare deur die selfde gemors van riool hier by Margate, as die UGU mense nie in die Margate revier riool stort nie doen hulle dit in die Uvongo revier mense wat op vakansie kom word knaend siek, dokters gee nie om nie want dit bring geld in vir hulle.